section_heading: Rani život
paragraph_text: Rodila se 19. lipnja 1855. godine u Sandowu, nedaleko od Frankfurta na Odri, u uglednoj i brojnoj obitelji protestantskog pastora. Ana Marija je kao dijete uvijek bila pobožna, tiha i vesela. Često je išla s majkom u posjet bolesnicima. Odgajana u čvrstoj vjeri i ljubavi prema Bogu i bližnjemu, već kao dijete postaje mali Božji apostol, navjestitelj vjere sebi jednakima, kao dijete djeci, ali također pomaže svojoj majci i u služenju siromasima. Imala je još sedmero malđe braće i sestara, od kojih je troje umrlo u ranom djetinjstvu. Otac je bio više umjetnik nego župnik. Četiri godine je studirao u Berlinu, gdje je učio glazbu i slikarstvo. Volio je crtati i slikati u prirodi.